Ribe Stifts Adresseaviser, 1844-02-09
En i Ørum Pastorat i Nørrejylland udnævnt Komitee til at afgive Betænkning om Huusmandstandens og hele Arbeidsklassens Vilkaar, har i sin afgivne Betænkning iblandt Andet yttret: "Der skal Meget til, for at hjælpe den der ikke vil hjælpe sig selv, og det er en ligesaa sørgelig som uomtvistelig Sandhed, at en stor Deel af den herskende Nød har sin Grund i den arbeidende Klasses Ladhed og nordentlige Levnet. Naar en Familie stundom maa døie Noget for sin Underholdning, saa er det altid lettere at overhænge Fattigvæsenet, end det er ved Arbeisomhed, Flid, Sparsommelighed og en fornuftig Levemaade at forbedre sine Kaar. Vel er det christelig Pligt at hjælpe den Trængende, og understøtte ham i hans Nød; men ligesaa vist er det ogsaa, at det er ethvert Menneskes absolut Pligt selv at gjøre Alt hvad han formaaer, førend han begiærer Hjælp af Andre, og før kan man ikke kalde ham en værdig Trængende. Saalænge Fattigvæsenet staaer paa dets nærværende Fod kan Enhver, saa at sige med Kniplen i den ene Haand og en ugrundet Klageover Mangel paa Arbeide i den anden, tiltrænge sig Understøttelse, for at fortære den i Ørkesløshed; thi intet Fattigvæsen har paa Landet nogen passende Plads for ørkesløse Tryglere, der kunne arbeide, men ikke gidde. Jngen Skat bliver erlagt med større Uvillie end den, man maa give for at føde slige Personers Dovenskab. Kommunerne ere paa mange Steder, saare haardt bebyrdede; men naar man rigtigt vil drøfte denne Sag, da vilde vist de to Trediedele af de Trængende befindes at være Saadanne, der ere komne i denne Tilstand ved egen Ladhed og Uorden. Var der derimod Tvangsarbeidshuse i ethvert Amt, hvorhen man kunde sende slige Personer, der kunne men ikke ville arbeide, saa blev deres Antal snart formindsket. Arbeidshusene vilde blive en Skræk for dem, og de vilde for tage fat paa Arbeidet, end see sig Friheden berøvet. De Penge, som udgaves til slige Indretninger, vilde snart komme igjen ved den formindskede Fattigskat, og det tør vel endogsaa haabes, at de vilde bestaae ved sig selv, naar de næmlig ikke gik for Kommunens Regning, men for en Entrepreneurs, der selv høstede Frugterne af den Arbeidskraft, der kunde komme ud af Jndretningen, under behørig Kontrol. De i Komtteen værende Huusmænd have eenstemmigen og indstændigt bedet om, hvad Komiteens øvrige Medlemmer fuldkommen maa billige, at Sogneforstanderskabet anmodes om at andrage paa Oprettelsen af et tilstrækkeligt Antal Tvangsarbeidshuse, som en væsentlig Forbedring i Huusmandens og den hele arbeidende Klasses Kaar, og det almindelige Vel. Slesvig=Holstenerne røre allerede Allarm-Trommen til den nærforestaaende slesvigske Stænderforsamling, og dets Feltraab er Slesvigs Optagelse i det tydske Forbund, (see Rendsburger Wochenblatt.) Ja, der har de brave Folk Ret, vil de have deres slesvigholsteenske Stat, der hidtil kun existerer paa Papiret, realiseret, saa maa Slesvig optages i det tydske Forbund. Men den Sag vil ikke gaae saa let som Rendsborgeren troer. Vel vide de Herrer af gammel Erfaring, at det er let at kjøbe de Danske en Pibe, men Tiden og Skaden har dog gjort os lidt klogere, og da Jyderne sidst vare samlede, erklærede de i meget bestemte og tydelige Ord, at de ikke havde ifinde saaledes uden videre at lade Slesvig=Holstenerne løbe af med Slesvig. Vi vil nu snart faae at see, hvorvidt man vil drive Frækheden. (O. T. A.)